मेडिकल स्टोर पर छापा, नशीली दवाएं पकड़ी
कस्बेके पुराने बस स्टैंड पर स्थित भाटिया मेडिकल स्टोर को चंडीगढ़ से आई एफडीए (फूड एंड ड्रग एडमिनिस्ट्रेशन) स्वास्थ्य विभाग की टीम ने सील कर दिया। इस टीम का नेतृत्व विभाग के एसडीसीओ (सीनियर ड्रग कंट्रोल अधिकारी) रिपन महता ने किया। उनके साथ टीम में सोनीपत से डीसीओ प्रवीन कुमार जींद के डीसीओ प्रविंद्र मलिक शामिल रहे। गुप्त सूचना के आधार पर क्षेत्र के दो मेडिकल स्टोरों पर कार्रवाई की गई। एक हाट रोड पर पंवार मेडिकल स्टोर जहां रिकॉर्ड दुरुस्त पाने से नोटिस दिया गया और दूसरा पुराना बस स्टैंड पर भाटिया मेडिकल स्टोर पर छापामारी की गई।
एसडीसीओ रिपन महता ने बताया कि भाटिया मेडिकल स्टोर पर 17 तरह की नशीली दवाइयों का जखीरा मिला है। इसमें 25 हजार गोलियां एलप्राजोलम, कोरेक्स जैसी अनेक दवा बरामद हुई हैं। जिनमें से चार सैंपल लिए गए हैं।
सफीदों. भाटियामेडिकल स्टोर को सील करते हुए अधिकारी।
hin_Deva hin_Deva hin_Deva hin_Deva